**บริษัท ฟรีไลฟส์ จำกัด (ส่วนบุคคล)** (อังกฤษ: Free Lives (Pty) Ltd) เป็นผู้พัฒนาวิดีโอเกมอิสระของแอฟริกาใต้ที่อยู่ในเคปทาวน์ ซึ่งก่อตั้งขึ้นในเดือนเมษายน ค.ศ. 2012 และนำโดยผู้อำนวยการสร้างสรรค์ เอวาน กรีนวูด ซึ่งฟรีไลฟส์เป็นที่รู้จักกันดีในการสร้างวิดีโอเกม*โบรฟอร์ซ* และยังได้พัฒนาเกมตลกอย่าง*เจนนิเทิลจูสติง* รวมถึงเกมความเป็นจริงเสมือนอย่าง*กอร์น* ทั้งนี้ ฟรีไลฟส์ได้รับการเผยแพร่เป็นหลักผ่านดีโวลเวอร์ดิจิทัล ซึ่งเป็นผู้เผยแพร่สัญชาติอเมริกัน

ประวัติ
-------

### ภูมิหลัง

ฟรีไลฟส์ได้รับการก่อตั้งขึ้นในเดือนเมษายน ค.ศ. 2012 โดยนักเขียนโปรแกรมวิดีโอเกม กับผู้อำนวยการสร้างสรรค์ เอวาน กรีนวูด และตั้งอยู่บนที่ดินที่เป็นส่วนหนึ่งของสตูดิโอ ส่วนหนึ่งของบ้านในเคปทาวน์ ประเทศแอฟริกาใต้ ชื่อเรื่องที่พัฒนาโดยฟรีไลฟส์ไม่ได้ขายดีในทวีปแอฟริกา และผู้ชมในสตูดิโอส่วนใหญ่อยู่ในสหรัฐ เช่นเดียวกับยุโรป, อเมริกาใต้ และจีน ทีมงานฟรีไลฟส์ได้จัดแสดงผลิตภัณฑ์ของพวกเขาในการประชุมเกมอเมริกาเหนือและยุโรปต่าง ๆ และเป็นส่วนหนึ่งของการแถลงข่าวของโซนี่ที่งานอีทรี 2017 ในปี ค.ศ. 2017 ทีมงานฟรีไลฟส์บางคนอาศัยอยู่ในสถานที่เดียวกัน โดยใช้ประโยชน์จากห้องครัวส่วนกลาง

### วิดีโอเกม

ฟรีไลฟส์เกี่ยวข้องกับอุตสาหกรรมวิดีโอเกมครั้งแรกเมื่อทีมเสนอผลงาน*แรมโบร* ซึ่งเป็นเกมยิงศิลปะพิกเซล 2 มิติ ที่ได้แรงบันดาลใจจากภาพยนตร์แอ็กชันช่วงคริสต์ทศวรรษ 1980 และคริสต์ทศวรรษ 1990 ในงานเกมแจมลูดัมแดร์เดือนเมษายน ค.ศ. 2012 *แรมโบร*ได้รับรางวัลด้านกราฟิกและความตลกขบขันที่งานแข่งลูดัมแดร์ ซึ่งฟรีไลฟส์ยังคงขยายตัวอย่างต่อเนื่องและปรับเกมในปีต่อ ๆ ไป ในไม่ช้า *แรมโบร*ก็ได้รับการเปลี่ยนชื่อเป็น*โบรฟอร์ซ* และได้ให้บริการฟรีบนเว็บไซต์ฟรีไลฟส์ในปีถัดไป *โบรฟอร์ซ*ได้รับการเปิดตัวอย่างเป็นทางการครั้งแรกผ่านสตีมกรีนไลต์ในปี ค.ศ. 2013 และมีฉบับสปินออฟในชื่อ*ดิเอ็กซ์เพ็นเดโบร* ในปี ค.ศ. 2014 หลังจากหนึ่งในสมาชิกของฟรีไลฟส์ได้พบกับผู้จัดจำหน่ายอย่างดีโวลเวอร์ดิจิทัลในมหกรรมอินดีอามาเซที่เบอร์ลิน ดีโวลเวอร์ดิจิทัลก็ได้เซ็นสัญญากับสตูดิโอ และโบรฟอร์ซได้รับการเผยแพร่ในปี ค.ศ. 2015

ปลายปี ค.ศ. 2016 ฟรีไลฟส์ได้ทำเกมตลกอย่าง*เจนนิเทิลจูสติง* ที่พร้อมให้บริการผ่านโปรแกรมสตีมเออลีแอ็คเซส ซึ่งในเกมปาร์ตีที่มีผู้เล่นหลายคนนี้ ผู้เล่นพยายามที่จะย้ายองคชาตที่อ่อนปวกเปียก และแยกออกจากร่าง ไปยังทวารหนักที่แยกออกจากร่าง แม้ว่า*เจนนิเทิลจูสติง*ได้รับการอธิบายว่า "ผิดธรรมดาสำหรับเด็ก" แต่มันก็ได้รับการออกแบบมาเพื่อส่งข้อความเชิงบวกทางเพศไปยังผู้ชมที่อาจไม่ได้รับฟังอย่างอื่น ทางสตูดิโอได้ระบุในบล็อกของนักพัฒนาซอฟต์แวร์ว่าชายที่เป็นคนตรงเพศ, ผู้รักต่างเพศ ได้สังสรรค์โดยไม่พูดคุยว่าพวกเขารู้สึกอย่างไรเกี่ยวกับการมีเพศสัมพันธ์ทางทวารหนัก หรืออวัยวะเพศชายที่สัมผัสกัน และเขียนว่า: "เราได้รับแรงบันดาลใจอย่างมากจากข้อเท็จจริงที่ว่าเจนนิเทิลจูสติงได้ทำให้เรามีสื่อนำในการพูดคุยกันในหมู่พวกเรา" กรีนวูดบอกกับ*เดอะซันเดย์ไทมส์*ว่า "หัวใจสำคัญเกมนี้คือการแสดงความเป็นชาย โดยความพยายามที่จะขัดขวางความคิดที่ฝังแน่นเกี่ยวกับพลังและอำนาจของผู้ชาย" ซึ่งเกมจะไม่ได้รับอนุญาตบนแพลตฟอร์มคอนโซลหลัก ๆ เช่น เอกซ์บอกซ์ หรือเพลย์สเตชัน เมื่อ*เจนนิเทิลจูสติง*ถูกแบนจากบริการสตรีมสดของทวิตช์ ไนเจล โลว์รี จากดีโวลเวอร์ดิจิทัลได้ติดต่อสตีมเพื่อดูว่าเกมสามารถถ่ายทอดสดผ่านการแพร่ภาพภายในของแพลตฟอร์มได้หรือไม่ ซึ่ง*เจนนิเทิลจูสติง*ได้กลายเป็นเกมแรกที่ออกอากาศผ่านคุณสมบัติการสตรีมสดของสตีม

เมื่อวันที่ 10 กรกฎาคม ค.ศ. 2017 ฟรีไลฟส์ได้เปิดตัวเกมความเป็นจริงเสมือนอย่าง*กอร์น*สำหรับโอคูลัสริฟต์และเอชทีซี ไวฝ์ บนสตีมเออลีแอ็คเซส ซึ่งได้รับการกล่าวขานว่าเป็น "เครื่องจำลองความเป็นจริงเสมือนกลาดิอาตอร์ ที่มีความรุนแรงแบบน่าหัวเราะ" *กอร์น*แสดงลักษณะเอนจินการต่อสู้ที่ขับเคลื่อนด้วยฟิสิกส์ และมีเลือดแบบรุนแรงจำนวนมาก ฟรีไลฟส์ระบุว่าพวกเขาใช้บริการเออลีแอ็คเซสเพื่อให้สามารถขยายเกมด้วยคุณสมบัติที่ผู้เล่นต้องการเห็น

### ความสำเร็จ

ในการให้สัมภาษณ์กับ*มายเกมมิง* กรีนวูดระบุว่าสตูดิโอทำรายได้จากการขาย*โบรฟอร์ซ*ที่ประมาณ 3 ล้านดอลลาร์สหรัฐภายในปี ค.ศ. 2016 ทีมฟรีไลฟส์ทั้งหมดย้ายไปที่ทามารินบนประเทศที่เป็นเกาะมอริเชียสเป็นเวลาสามเดือนในปลายปี ค.ศ. 2016 โดยใช้ผลกำไรจากความสำเร็จของพวกเขากับ*โบรฟอร์ซ* ฟรีไลฟส์ได้ผลิตซีรีส์วิดีโอที่นี่ในชื่อ*เกมแจมไอแลนด์* ซึ่งพวกเขาได้บันทึกประสบการณ์การพัฒนาวิดีโอเกมบนเกาะพักผ่อนยอดนิยม

ส่วนในเดือนมกราคม ค.ศ. 2019 *เจนนิเทิลจูสติง*ได้เข้ารอบสุดท้ายสำหรับอินดิเพนเดนต์เกมส์เฟสติวัล 2019 ภายใต้หมวด*เรื่องเล่าที่เป็นเลิศ*

เกมที่เผยแพร่
-------------

| ค.ศ. | ชื่อเกม | ประเภท | แพลตฟอร์ม | ผู้จัดจำหน่าย |
| --- | --- | --- | --- | --- |
| 2014 | *ดิเอ็กซ์เพ็นเดโบรส์* | แพลตฟอร์มรันแอนด์กัน | แมคโอเอส, ไมโครซอฟท์ วินโดวส์ | ดีโวลเวอร์ดิจิทัล |
| 2015 | *โบรฟอร์ซ* | ลินุกซ์, แมคโอเอส, ไมโครซอฟท์ วินโดวส์, เพลย์สเตชัน 4, นินเท็นโด สวิตช์ |
| 2016 | *โยจิมบรอล!* | ต่อสู้ | ไมโครซอฟท์ วินโดวส์ | ฮัมเบิลบันเดิล |
| 2018 | *เจนนิเทิลจูสติง* | กีฬา | แมคโอเอส, ไมโครซอฟท์ วินโดวส์ | ดีโวลเวอร์ดิจิทัล |
| 2019 | *กอร์น* | บีตเอ็มอัป | ไมโครซอฟท์ วินโดวส์ |
| *คริกเกตธรูดิเอจเจส* | กีฬา | ไอโอเอส, ทีวีโอเอส |

อ้างอิง
-------

1. ↑  Akabor, Nafisa (12 October 2017). "Meet SA's game changers". *Financial Mail*. เก็บจากแหล่งเดิมเมื่อ 10 May 2018. สืบค้นเมื่อ 3 May 2018.
2. 1 2  Jordan, Bobby (23 September 2017). "Game of penises: South Africa's latest online gaming sensation". *The Sunday Times*. เก็บจากแหล่งเดิมเมื่อ 4 May 2018. สืบค้นเมื่อ 3 May 2018.
3. ↑  Corriea, Alexa Ray (5 July 2013). "Broforce devs talk female heroes, 80s action appeal and cultural sensitivity to games". *Polygon*. เก็บจากแหล่งเดิมเมื่อ 11 May 2018. สืบค้นเมื่อ 3 May 2018.
4. 1 2  López, Jorge (6 August 2014). "Broforce Muesta Su Nueva Expansión, The Expendabros". *IGN*. เก็บจากแหล่งเดิมเมื่อ 5 August 2018. สืบค้นเมื่อ 19 November 2019.
5. ↑  Chan, Stephanie (19 April 2018). "The IndieBeat: Why South African game developers are starting their own industry event". *Venturebeat*. เก็บจากแหล่งเดิมเมื่อ 26 April 2018. สืบค้นเมื่อ 3 May 2018.
6. ↑  Wales, Matt (18 January 2018). "Penis-based party game Genital Jousting leaves Early Access, gains a story mode". *Eurogamer*. เก็บจากแหล่งเดิมเมื่อ 10 May 2018. สืบค้นเมื่อ 3 May 2018.
7. ↑  Conditt, Jessica (2 February 2018). "A game about penises made Steam live streaming a reality". *Engadget*. เก็บจากแหล่งเดิมเมื่อ 30 April 2018. สืบค้นเมื่อ 3 May 2018.
8. ↑  Matulef, Jeffrey (11 July 2017). "BroForce and Genital Jousting dev just released a VR game". *Eurogamer*. เก็บจากแหล่งเดิมเมื่อ 11 May 2018. สืบค้นเมื่อ 3 May 2018.
9. ↑  Prescott, Shaun (27 June 2017). "Gorn is a ridiculously violent VR brawler by the Broforce studio". *PC Gamer*. เก็บจากแหล่งเดิมเมื่อ 10 May 2018. สืบค้นเมื่อ 3 May 2018.
10. ↑  Vermeulen, Jan (17 May 2016). "Broforce earned SA developer Free Lives over R30 million". *MyGaming*. เก็บจากแหล่งเดิมเมื่อ 26 May 2016. สืบค้นเมื่อ 3 May 2018.
11. ↑  Alexandra, Heather (26 September 2016). "Indie Game Devs Move Studio To Tropical Island For Three Months". *Kotaku*. เก็บจากแหล่งเดิมเมื่อ 10 May 2018. สืบค้นเมื่อ 3 May 2018.
12. ↑  Staff. "2019 Independent Games Festival reveals this year's finalists!". *www.gamasutra.com* (ภาษาอังกฤษ). สืบค้นเมื่อ 2020-06-26.
13. ↑  Couture, Joel. "Road to the IGF: Free Lives' Genital Jousting". *www.gamasutra.com* (ภาษาอังกฤษ). สืบค้นเมื่อ 2020-06-26.
14. ↑  LeClair, Kyle (2 December 2016). "December's Humble Monthly Bundle Brings Dragon's Dogma, Mordheim, More". *Hardcore Gamer*. เก็บจากแหล่งเดิมเมื่อ 2 July 2018. สืบค้นเมื่อ 19 November 2019.

แหล่งข้อมูลอื่น
---------------

* เว็บไซต์ทางการ
* ฟรีไลฟส์ ที่อินสตาแกรม
* ฟรีไลฟส์ ที่ทวิตเตอร์
* ฟรีไลฟส์ ที่เฟซบุ๊ก
* ฟรีไลฟส์ ที่ยูทูบ